બોક્સ : અરુણ દવેએ છેલ્લાં ત્રણ દાયકાનાં જીવનમાં ત્રણ લાખ જેટલાં એઈડ્સગ્રસ્ત લોકોનાં જીવનને નજીકથી નિહાળ્યું. એચઆઈવી વાઈરસની વિકરાળ વાસ્તવિકને તેઓ મોરની કળા જેવી ભદ્ર સમાજની વચ્ચે લઈ આવી કોઈની પરવા કર્યા વિના એઈડ્સ અવેરનેસ ફેલાવતા રહ્યાં છે. આ કામગીરીમાં તેમને અનેક જાતભાતની મુશ્કેલીઓનો પણ સામનો કરવો પડ્યો છે, કરી રહ્યાં છે. એઈડ્સ અવેરનેસ કેમ્પેઈન થકી તેઓ એઈડ્સગ્રસ્તની દર્દીઓની સારવાર કરનારા મસીહા કહેવાયા. ધર્મ કે શર્મની લઘુતાગ્રંથીને ત્યજી તેમણે એ કરી બતાવ્યું જેનો વિચાર પણ માણસને સંકોચ જન્માવે છે. અરુણ દવેની સમાજ અને એઈડ્સ રોગ સામે જાબાજ મર્દાનગી દાખવવાનું પરિણામ એ આવ્યું કે, આજે એઈડ્સ જેવો ભયંકર રોગ કંટ્રોલમાં છે. આ અંગે લોકોમાં જાગૃતતા આવી રહી છે. શું તમને સવાલ નથી થતો કે, જો અરુણ દવેએ જ્યારે એઈડ્સ અવેરનેસ કેમ્પેઈનની શરૂઆત કરી ત્યારે તેનો વિરોધ થતા તેમણે એઈડ્સ અવેરનેસ કેમ્પેઈન બંધ કરી દીધું હોતું તો?